hu en hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu en es en en en hu hu hu pl hu hu hu hu hu hu hu hu hu hu hu hu hu hu hu hu hu hu de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu sv sv hu hu zh en en hu hu hu hi hu hu hu hu hu hu hu hu
Szükséges iratok - GYÁSZHUSZÁR Temetkezés - Hamvasztás
Típus:-- mind --kerek urnaszögletes urnagyermek urnabio urnanégyszög koporsóhatszög koporsóamerikai típusú koporsónyolcszög koporsó
Termék állapot:-- mind --raktáron azonnal átvehetőrendelésre 2-3 naprendelésre 4-6 naprendelésre 7-10 nap
GYÁSZHUSZÁR Temetkezés - Hamvasztás Temetkezési szolgáltatás kedvező áron Budán a Móricz Zsigmond körtérnél és Pesten az Igazságügyi Intézetnél!
Hajós temetés a Dunán 249.000 Ft + ÁFA-tól
Temetés új urnafülkébe 199.710 Ft-tól
Budapesti temetőben teljes körű ügyintézéssel!
Hamvak temetői szórása 219.750 Ft-tól
Újköztemetőben és az Óbudai temetőben (téli felár külön fizetendő)
Koporsós temetés 134.900 Ft + temetői díjtól
Budapesti temetőben teljes körű ügyintézéssel, időpont foglalással
Temetési árajánlat pontos árakkal pár perc alatt
Széles körű urna és koporsó választék
Az elhunyt halotti anyakönyvi kivonatának beszerzéséhez a halál helye szerinti illetékes polgármesteri hivatalban az alábbi dokumentumok bemutatására van szükség:
az elhunyt születési anyakönyvi kivonata
az elhunyt családi állapotát igazoló dokumentum
házassági anyakönyvi kivonat vagy,
válás tényét igazoló bírósági végzés vagy,
házastárs halotti anyakönyvi kivonata
az elhunyt személyi igazolványa és
Ha volt az elhunytnak érvényes jogosítványa és érvényes útlevele, ezeket az okmányokat is át kell adni érvénytelenítés céljából!
A legfontosabb, amit tudnia kell, hogy a temetés lebonyolításához nincs szükség a halotti anyakönyvi kivonatra, de az anyakönyvi hivatal felé a lehető leghamarabb meg kell tenni a bejelentést a halálesetről, hogy a központi elektronikus nyilvántartásban át tudják vezetni a változást. Az anyakönyvvezető a Halottvizsgálati Bizonyítványon bélyegzővel, dátummal igazolja a bejelentés tényét és az ügyintézés kezdetét. Ezzel a lebélyegzett Halottvizsgálati Bizonyítvánnyal már megtörténhet a temetés. A halotti anyakönyvi kivonat kiállítására alap esetben 30 napos ügyintézési időt ír elő a jogszabály az anyakönyvi hivatalok részére. Ez a határidő 2 alkalommal indokolt esetben meghosszabbítható.
Tehát nincs ok aggodalomra, ha néhány napon belül nem készül el, emiatt a temetés nem marad el!
Ha nincs meg minden szükséges, fentiekben felsorolt alap irat, akkor sincs ok aggodalomra, két lehetőség áll Ön előtt:
A hiányzó iratok (születési anyakönyvi kivonat, elhunyt házastárs halotti anyakönyvi kivonata, házassági anyakönyvi kivonat) másolatát Ön személyesen kéri ki díjmentesen az illetékes anyakönyvi hivataloktól, illetve a válásra vonatkozó végzés másolatát az illetékes bíróságtól. Ez talán a leggyorsabb megoldás, ha valami miatt mégis sürgős a halotti anyakönyvi kivonat soron kívüli kiállítása, bár több utánjárás és várhatóan rengeteg sorban állás vár Önre.
Ha ezt a megoldást választja, érdemes először megrendelni a hamvasztást és a temetést irodánkban, és csak utána elkezdeni pótolni az iratokat, hogy közben mi intézhessük a szállítást, hamvaszást, sírhelyfoglalást, stb. hogy a temetési költségeket a lehető legalacsonyabb szinten tarthassuk. Ha az alap iratokat sikerül hiánytalanul beszereznie, tovább intézheti Ön a halotti anyakönyvi kivonat beszerzését, vagy átadhatja kollégánknak az iratokat további ügyintézésre.
A másik lehetőség, hogy díjmentesen ránk bízza az ügyintézést teljes körűen hiányos alap iratok esetében is.
Ebben az esetben a temetkezési iroda munkatársai eredetiben csak a Halottvizsgálati Bizonyítványt, személyi igazolványt, és ha volt, a lakcímkártyát fogják kérni, viszont pontos adatokra van szükségünk az elhunyt családi állapotát illetően:
Elvált, özvegy, vagy egyedülálló volt-e az elhunyt a halál pillanatában?
Ha elvált volt, fontos tudni, hogy mikor és hol történt a válás. Ez sokszor megállapítható a házassági anyakönyvi kivonatból, amibe régen a váláskor záradékként jegyezték be a válási adatokat. Ha nincs meg a házassági anyakönyvi kivonat, vagy nem szerepel benne ez a záradék, a családtagok emlékezetére kell hagyatkoznunk kiindulásképpen.
Ha özvegy volt az elhunyt és nincs meg az elhunyt házastárs halotti anyakönyvi kivonata, fontos tudni a házastárs halálozási időpontját, de legalább a halálozás helyét, hogy az illetékes anyakönyvi hivatalban beszerezhessük a hiányzó adatokat.
Ha ránk bízza az ügyintézést, a halotti anyakönyvi kivonat kiállítását a halál helye szerint illetékes anyakönyvi hivatalban kérelmezzük. Ha nincs meg minden irat, az anyakönyvvezetők a rendelkezésükre bocsájtott adatok és a számukra elérhető nyilvántartások alapján beszerzik a hiányzó iratokban szereplő adatokat és ezek felhasználásával állítják ki a halotti anyakönyvet. Új iratok kiállítására ilyenkor nem kerül sor. Ez meglehetősen időigényes folyamat, több hiányzó irat esetén akár hetekig is elhúzódhat, ezért türelmüket kérjük. Kollégáink rendszeresen érdeklődnek az ügyek állásáról a hivatalokban, de nincs ráhatásunk az anyakönyvvezetők munkájára. Amint elkészült a halotti anyakönyvi kivonat, azonnal értesítjük Önt, hogy mikor fáradhat be az anyakönyvért, vagy kérésének megfelelően postázzuk azt. A temetés ezzel párhuzamosan pedig természetesen lebonyolódik.
A Gyászhuszár Temetkezés munkatársai eredetiben csak a felsorolás utolsó három elemét fogják kérni Öntől a temetés megrendelése során, - vagyis, a Halottvizsgálati Bizonyítványt, személyi igazolványt, és ha volt lakcímkártyát - mivel igény esetén az elhunyt teljes anyakönyvi dokumentációját beszerezzük Ön helyett!
Bízza ránk a fáradságos utánjárásokat, fordítsa figyelmét az igazán fontos dolgokra, az elhunyt temetésének méltó megszervezésére és emlékének megőrzésére.
Szolgáltatásunk részleteiről munkatársunk készséggel tájékoztatja.
1114 Budapest, Villányi út 6.
Tel: +36 1 796-9561
Mobil: +36 30 879-8970
1096 Budapest, Lenhossék u. 33.
Tel: +36 1 720-2236
Mobil: +36 30 633-5677
Hétfő:       8.00 - 16.00
Kedd:        8.00 - 16.00
Szerda:      8.00 - 16.00
Csütörtök:  8.00 - 16.00
Péntek:      8.00 - 16.00
Honlapunk cookie-kat használ, hogy tároljuk a honlapunkon tett lépéseit, továbbá statisztikákat készíthessünk és fejleszthessük szolgáltatásainkat, és marketing tevékenységünket. Ha tovább használja honlapunkat azzal hozzájárul a cookie-k használatához.